পাথরঘাটা বিএফডিসি মাছ বাজারের পাইকার সমিতির সভাপতি সাফায়েত হোসেন জানান, পাথরঘাটা বিএফডিসি মাছ বাজারে ৭৪ আড়তদার ও ৫২ পাইকার রয়েছেন। সোহেলের একক আধিপত্যের কাছে জিম্মি সব আড়তদার ও পাইকার। সাফায়েত বলেন, মাছ কিনতে সোহেলকে সব পাইকার প্রতি মণে ৩শ’ টাকা করে চাঁদা দিতে হয়। এর প্রতিবাদ করলে শ্রমিকদের ঘাটে কাজ করতে দেয় না সোহেল। প্রতিদিন এই বাজার থেকে প্রায় ৫০ হাজার টাকা চাঁদা নিয়ে যায় সে। এ ছাড়া খাবার মাছ হিসেবে প্রতি আড়ত থেকে তার পছন্দ মতো দুই থেকে আড়াই হাজার টাকার মাছ নিয়ে যায়। ইলিশ মৌসুমে আরও বেশি নেয়। মাছ দিয়ে প্রভাবশালীসহ প্রশাসন ও এমপিদের ম্যানেজ করে সে।